# oan
## Brezhoneg
### Etimologiezh

    Meneget er C'hatolikon.
    Da geñveriañ gant ar gerioù oen en kembraeg, on en kerneveureg, uan en iwerzhoneg.

### Anv-kadarn

oan /ˈwãːn/ gourel (liester : ein, oaned)
* (Loenoniezh) Menn an dañvadez hag an tourz (pe hourz).

#### Gerioù kevrennek

* oan-Doue
* Oan-Fask, oan-pask
* oan-laezh

#### Deveradoù

* oanañ
* oanez
* Oanez (anv-badez hag anv ur santez)
* oangen
* oanig
* oaniñ

#### Troioù-lavar

* Dous, fur, reizh, evel un oan.
* Ma oanig, a lavarer a-wechoù d'ur bugel karet.

#### Troidigezhioù

* afrikaans : lam
* alamaneg : Lamm
* arabeg : خروف
* bambara : saga deni
* daneg : lam
* dogoneg : beji i
* esperanteg : ŝafido
* faeroeg : lamb
* finneg : karitsa
* frizeg : lammefleis , laam
* galleg : agneau
* gresianeg : αμνός (amnόs)
* henhebraeg : שה
* hensaozneg : lamb
* hungareg : bárány
* indonezeg : anak domba
* islandeg : lamb
* italianeg : agnello , abbacchio
* iwerzhoneg : uan
* japaneg : 小羊 (shōhitsuji)
* katalaneg : xai , anyell
* kembraeg : oen
* kerneveureg : on
* kurdeg : berxê
* latin : agnus , agnellina , agnina , agna
* nederlandeg : lamsvlees , lam
* norvegeg : lam
* okitaneg : anhèl
* papiamento : lamchi, lanchi
* portugaleg : cordeiro , anho
* roumaneg : miel
* rusianeg : агнец (agnets)
* sámi an Norzh : sávza
* saozneg : lamb
* sikilianeg : agneddu
* skoseg : uan
* spagnoleg : cordero
* svedeg : lamm
* tatar Krimea : qozu
* tchekeg : jehně

### Furm verb

oan /wãn/
* Furm ar verb bezañ e kentañ gour unan an amdremened, en doare-disklêriañ.
** ... e oan ma-unanig-penn ... — (Jules Gros, Le trésor du breton parlé Première Partie, 1966, p. 15.)
** Pell a zo (Pell a oa) e oan ouz hen derhel ive. — (Jules Gros, Le trésor du breton parlé Première Partie, 1966, p. 217.)
** Gwechall, pa oan-me yaouank, e veze dornet an ed gand ar c'hwist. — (Jules Gros, Le trésor du breton parlé Deuxième Partie, 1970, p. 82.)
** Pell-zo (Pell a oa) e oan ouz hen derhel. — (Jules Gros, Le trésor du breton parlé Deuxième Partie, 1970, p. 402.)
** Me am-eus bet trawalh a boan o sevel ma bugale, ne oan ket e-sell a gen. — (Jules Gros, Le trésor du breton parlé Deuxième Partie, 1970, p. 460.)
* evel verb-skoazell gant bezañ
** Eur pennad mat e oan bet oh ober ma zro. — (Jules Gros, Le trésor du breton parlé Deuxième Partie, 1970, p. 406.)
* evel verb-skoazell gant mont
** Da drizeg vloaz e oan eet er-mêz (euz) ar vro. — (Jules Gros, Le trésor du breton parlé Première Partie, 1966, p. 123.)
** Penegwir e oan eet di d'ar meurz. — (Jules Gros, Le trésor du breton parlé Première Partie, 1966, p. 123.)
** Gand honnez e oan eet da vatez bugale. — (Jules Gros, Le trésor du breton parlé Première Partie, 1966, p. 180.)
* er bennlavarenn gant un islavarenn-vartezeañ en doare-divizout:
** — [...] ; mar karjen bezañ aet d'ar skol gantañ n'oan ket bet ken nec'het ha ma ma 'z on bremañ. — (Lan Inizan, Emgann Kergidu 1, Brest, 1877, eil emb. Al Liamm 1977, p. 60.)
* e-lec'h an doare-divizout
** Anéz e oan reud pell-zo. — (Jules Gros, Le trésor du breton parlé Deuxième Partie, 1970, p. 441.)
*   * Prest ’walc'h ’oan lazhet. Initiation au breton familier et argotique, gant J-Y Plourin. p.163

#### Deveradoù

* boan
* e oan

### Gwelet ivez

* Ar pennad « oan » e-barzh Wikipedia